cyanic-selkie/wikianc huggingface dataset:
רשת חלל עמוק
מידע כללי
משימות נאס"א לחקר מערכת השמש מבוצעות על ידי גשושיות בלתי מאוישות (למעט תוכנית אפולו). DSN מספקת את הקשר החיוני לניהול המשימות ולקבלת המידע והתמונות הנאספים על ידי הגשושית. כל האנטנות של DSN מתכווננות פרבוליות ובעלות טווח רחוק מאוד. האנטנות ומערכות העברת המידע מאפשרות:
מישקולץ
העיר יושבת למרגלות הרי ביק, שהם חלק מהרי הקרפטים ממערב, בקצה הצפוני של המישור ההונגרי הגדול, ועל גדותיו של הנהר שאיו, העובר ממזרח. מיקומה של העיר הפך אותה לצומת תחבורה וצומת מסחר כבר בתקופה קדומה. ברחובותיה העתיקים מבני בארוק רבים. בחלקה המערבי נמצא מבצר דיושג'ר (Diósgyőr).
העמדה (ספר)
עלילת הספר
"העמדה" הוא ספר רחב יריעה וכולל מספר רב של דמויות ראשיות, המניעות את צירי העלילה השונים ומבעד לעיניהן מובעים המאורעות השונים בספר. הספר מחולק לשלושה חלקים, בתוספת הקדמה ואחרית דבר. הקוראים עוקבים אחרי העלילה ממקור המגפה אשר מביאה כליה על המין האנושי, דרך התפשטותה וניסיונות גורמי הממשל האמריקאי להכילה ועד להתפוררות כל מוסדות הציוויליזציה. לאחר מכן עלילת הספר מתמקדת בניצולים ובאופן התמודדותם עם המגפה וההרס שהביאה.
חלק ראשון - "קפטיין-מסעות"
במקביל אנו עוקבים אחר מספר דמויות מפתח נוספות - פראן גולדסמית', אשר מספר ימים לפני המגפה מגלה שהיא בהריון; לארי אנדרווד, זמר מתחיל שזכה להצלחה מהירה, נפל לפיתויה ושב לניו יורק לאמו כדי לברוח מתסבוכות להן נקלע; וניק אנדרוס - צעיר חירש-אילם הנודד בין עיירות שונות בארצות הברית שמותקף בפאתי עיירה קטנה בארקנסו אך זוכה להכנסת אורחים לבבית מצד שריף העיירה.
ניק מנסה ככל יכולתו לעזור לשריף ולאשתו אשר הכניסו אותו לביתם, ובמקביל לדאוג לשלושה מתוקפיו אשר כלואים בבית הכלא המקומי ונותרו באחריותו משהשריף נפל קורבן למחלה. לבסוף נותר ניק לבדו בעיירה, שכל תושביה מתו או נמלטו. התוקף הרביעי, חולה אף הוא, חוזר כדי לנקום בו את נקמתו ופוגע קשות בעינו של ניק ופוצע אותו בטרם ניק מצליח לירות בו ולהרגו. ניק נותר פצוע וקודח ועתה גם ללא עין אחת.
חלק שני - "על הגבול"
לארי ממשיך במסעו לבד לעבר מיין והחוף המזרחי, מהרהר ברגשות אשם על התאבדותה של ריטה. בדרך מתחילים לעקוב אחריו נדין, מורה צעירה, וילד אותו אספה תחת כנפה. הילד, לו קוראת נדין בשם ג'ו, אינו מדבר ומתנהג כפרא אדם, אך רואה בנדין כמעין אם. לבסוף השניים נגלים ללארי בחוף האוקיינוס האטלנטי, שם הוא מצליח לכבוש את ליבו של הילד באמצעות נגינה בגיטרה.
קירק פני
קריירה
בעונת 2002/03 הגיע עם ויסקונסין לשמינית גמר אליפות המכללות, והציג ממוצעים של 16.2 נקודות למשחק 6 ריבאונדים ו-3 אסיסטים למשחק.
לאחר מכן עבר לשחק בספרד בקבוצת גראן קנריה, שבה חתם לעונה אחת, עונת 2003/04, והציג ממוצעים של 10.2 נקודות למשחק ו-2 ריבאונדים למשחק.
העמדה (ספר)
חלק שני - "על הגבול"
מעט לאחר שפראן מתאוששת הניצולים מהפיצוץ נאספים סביב אמא אביגייל, אשר נמצאת במצב של תרדמת מאז שחזרה עקב רעב ותשישות וכעת על ערש דווי. אמא אביגייל מתעוררת ומורה לסטו, גלן, לארי וראלף לצאת למערב אל עבר האיש האפל ולשים מבטחם באלוהים. עוד היא מנבאת כי מתוך הארבעה רק שלושה ישלימו המסע. הארבעה יוצאים על פי הוראותיה האחרונות של אמא אביגייל - ללא מטען וברגל, אל עבר המערב.
אוסטנדה (כדורגל)
היסטוריה
המועדון המשותף החל את דרכו בליגה השלישית, והעפיל ממנה לראשונה לליגת המשנה בסיום עונת, בה סיימה הקבוצה במקום הראשון. עונה אחר כך הצליחה הקבוצה להשלים עלייה של שתי ליגות ברציפות, לאחר שסיימה במקום השלישי בליגת המשנה ולהעפיל, דרך הפלייאוף, אל הליגה הבכירה. בעונת הבכורה שלה בליגה הבכירה, עונת, רשמה הקבוצה את הישג השיא שלה עד כה, כשסיימה במקום השביעי בטבלה. עונה אחר כך, חזרה הקבוצה לליגת המשנה.
בין 1995 ל-2013 שיחקה הקבוצה בעיקר בליגת המשנה, למעט שתי עונות בודדות בליגה הבכירה ( ו-) ושתי עונות רצופות (החל מ-2001) בליגה השלישית. בסיום עונת חזרה הקבוצה לליגה הבכירה לאחר שזכתה באליפות ליגת המשנה, ומאז שברה את שיא העונות הרצופות שלה בליגה הבכירה, כשהחלה ב- את עונתה השלישית ברציפות בליגה הבכירה.
האלברד
ההאלברד (Halberd, נקרא גם "אלברדה") הוא נשק מוט ארוך שהומצא על ידי השווייצרים בימי הביניים והיה לאחד מנשקי המוט הנפוצים והפופולריים בימי הביניים והרנסאנס. השם האלברד בא מגרמנית, המילה Halm פירושה "מוט" ואילו המילה Barte פירושה "גרזן". וכשמו כן הוא, ההאלברד הוא מוט ארוך הכולל גרזן, חוד גדול הכולל גם ווים נוספים בקצהו. ההאלברד התגלה כנשק יעיל ביותר, בייחוד כנגד פרשים כבדים העטויים בשריון כבד (ובפרט שריון לוחות) ונהפך לנשק פופולרי ונפוץ בכל רחבי אירופה. ההאלברד עדיין נמצא בשימוש טקסי אצל המשמר השווייצרי של הוותיקן.
מיכל אביעד
ירית פעם במישהו?, 60 דקות
את הסרט ביימה אביעד והפיק עמית גורן ב-1995. הסרט מנסה להבין איך התרבות הגברית בישראל ניזונה מהצבא ומהחיילות מנקודת מבטה של אישה. אביעד מצטרפת בסרט ליחידת מילואים שעושים שרות ברמת הגולן ומנסה לבדוק מה מאפיין אותם. הסרט הוקרן בפסטיבלים רבים ברחבי תבל. כולל: חיפה, הפסטיבל הבינלאומי בהונג קונג, לייפציג, סמינר פלהרטי, לונדון, וושינגטון ואינפוט 96'. הסרט שודר בערוץ 1 בטלוויזיה הישראלית ובארצות שונות.
לב הארץ, 60 דקות
זהו סרט שביימה אביעד והפיקה בשיתוף עם יולי גרשטל. הוא ממוקם בעיר רמלה בתקופה שבין בחירות 1999 לבחירות 2001. הסרט עוסק בשלוש קהילות של נשים: קהילה של ש"סניקיות חוזרות בתשובה, עולות חדשות בוכריות מאוזבקיסטן ונשים ערביות. אביעד מראה כי למרות מאפיינים דומים בין הקהילות, אין קשר ביניהן; הנשים חיות בעיר קטנה, אבל מעולם לא נפגשות זו עם זו. הסרט הוקרן בפסטיבלים רבים ביניהם פסטיבל הסרטים הדוקומנטריים הבינלאומי במינכן, הפסטיבל הבינלאומי לסרטים דוקומנטריים בקלמאטה יוון, פסטיבל זכויות האדם בניו יורק, הפסטיבל הבינלאומי לסרטים דוקומנטריים בפראג, פסטיבל FIPA בצרפת ופסטיבל הסרטים הבינלאומי במומביי, הודו. הסרט שודר בערוץ 2 ובטלוויזיות שונות ברחבי העולם.
מאמרים על סרטיה
על הסרט לילדים שלי
ג'ון סקאלי
רקע וחייו האישיים
ב-1960 התחתן עם רות' קנדאל, ונולדו להם שני ילדים. בשנת 1965 הם התגרשו ו-13 שנים לאחר מכן, ב-1978, התחתן סקאלי עם קרול לי ("ליזי") אדמס. יש לו שני אחים ששמם ארתור ודייוויד סקאלי.
פסוקי השטן
פסוקי השטן (באנגלית: The Satanic Verses) הוא ספרו הרביעי של הסופר סלמאן רושדי, אשר ראה אור בספטמבר 1988. הספר תורגם לעברית ויצא לאור בהוצאת כתר בשנת 1989 בהשמטת שם המתרגם. הרומן זיכה את מחברו בפרס ויטברד, וכן היה בין המועמדים הסופיים לזכייה בפרס בוקר.
תגובות של מוסלמים לספר
ב-5 באוקטובר 1988 נאסר יבוא הספר בהודו, בעיקר בשל לחצו של סייד שאהבודין, חבר מפלגת הג'אנאטה. ב-24 בנובמבר הספר הוחרם בדרום אפריקה. בשבועות הבאים הוחרם הספר גם בפקיסטן, בערב הסעודית, במצרים, בסומליה, בבנגלדש, בסודאן, במלזיה, באינדונזיה ובקטר.
טימי בן-יוסף
ביוגרפיה
בן יוסף נולד ב-27 באפריל 1951 לשרה ויוסף טימיאנקר בבואנוס איירס, ארגנטינה. כשנולד קראו לו הוריו מריו. משפחתו עלתה לישראל בינואר 1963, והשתקעה בבאר שבע, לאחר העלייה שינו הוריו את שמו למאיר. בתיכון אימץ את קיצור שם משפחתו כשמו הפרטי ומאז הכל הכירוהו בשם טימי.
טימי רכש תואר שני בתכנון לימודים ותואר שלישי בחינוך. עבודת הדוקטורט שלו נכתבה, על תולדות החינוך לידיעת הארץ, תחת הכותרת ארבעה תחומי פעילות וחמישה דורות של מדריכים בידיעת הארץ.
פסוקי השטן
הפצת הספר בישראל
ב-6 במרץ 1989 הביע המטיף במסגד אל-אקצא, השייח' מוחמד כהראווי, תמיכה מלאה בפסק דין המוות שהוציא חומייני נגד רושדי. הרב הראשי אברהם אלקנה כהנא שפירא קרא אף הוא לאסור על פרסום הספר, וטען כי תוכנו "לא אנושי ולא מוסרי". למחרת, העלה יוסי שריד את נושא פרסום הספר כהצעה לסדר היום במליאת הכנסת, ונתקל בהתנגדות מצד חבר הכנסת אברהם רביץ מדגל התורה.
יחסי האיחוד האירופי–הרשות הפלסטינית
יחסים דיפלומטיים
הנציגות הדיפלומטית של האיחוד האירופי יושבת ברמאללה. השליח המיוחד של האיחוד האירופי לתהליך השלום במזרח התיכון הוא סוון קופמנס. במערב אירופה, ספרד היא המדינה הראשונה שהעניקה מעמד דיפלומטי לנציג אש"ף, ואחריה פורטוגל, אוסטריה, צרפת, איטליה ויוון.
תמיכה בבנייה פלסטינית בשטח C
בנוסף לגיבוי המדיני, האיחוד האירופי מממן חלק ניכר מהפעילות הפלסטינית בשטחי C. במרץ 2013 נחתם הסכם בין האיחוד האירופי לבין הרשות הפלסטינית עבור תוכנית פיתוח תשתיות בסיסיות בשטחי C. וב-2015 נחתם הסכם המשך. לפי הערכת אגף המחקר של משרד המודיעין הישראלי, בין השנים 2014 ל-2021 האיחוד האירופי השקיע חצי מיליארד דולר בקידום אחיזה ובניה פלסטינית בלתי חוקית בשטחי C.
פרדריק הרצברג
קורות חיים
הרצברג פרסם ב-1968 את המאמר "One More Time, How Do You Motivate Employees?". המאמר זכה לפופולריות רבה, הודפס בעשרים השנים הבאות ב-1.2 מיליון עותקים, והפך למאמר המבוקש ביותר מתוך כתב העת בו פורסם, "Harvard Business Review".
המהפכה הכתומה
המהפכה הצליחה כאשר הבחירות שזויפו בוטלו על ידי בית המשפט העליון והוחלט על קיום בחירות חוזרות ב-26 בדצמבר 2004, תחת השגחה קפדנית, מקומית ובינלאומית. הבחירות החוזרות הוגדרו כ"הוגנות וחופשיות". בבחירות הסופיות ניצח ויקטור יושצ'נקו שקיבל כ-52% מהקולות לעומת 44% לינוקוביץ'. ויקטור יושצ'נקו הוכרז כנשיא אוקראינה רשמית ב-23 בינואר 2005 בקייב.
הפגנות
ההפגנות החלו ערב הסיבוב השני של ההצבעה לבחירות, שכן הספירה הרשמית הייתה שונה במידה ניכרת מתוצאות מדגם ההצבעה (שהתקיים ביציאה מהקלפיות) שהעניק ליושצ'נקו יתרון של עד 11%, בעוד שהתוצאות הרשמיות העניקו לינוקוביץ' את הניצחון בבחירות ב-3%.
במקביל, פקידים מקומיים במזרח ובדרום אוקראינה, מעוזו של ויקטור ינוקוביץ', החלו בשורה של פעולות הרומזות לאפשרות של התפרקות אוקראינה או פדרליזציה חוץ-חוקתית של המדינה, אם לא תהיה הכרה בניצחונו הנטען של המועמד שלהם. הפגנות תמיכה פומביות בינוקוביץ' נערכו ברחבי מזרח אוקראינה וכמה מתומכיו הגיעו לקייב. בקייב היה מספרם של המפגינים בעד ינוקוביץ' קטן בהרבה מתומכי יושצ'נקו, ששורותיהם גדלו על ידי מפגינים חדשים מאזורים רבים באוקראינה. היקף ההפגנות בקייב היה חסר תקדים. לפי הערכות רבות, בימים מסוימים הם משכו עד מיליון אנשים לרחובות, במזג אוויר קפוא ומושלג. בסך הכל טענו 18.4% מהאוקראינים שהם הששתפו בפועל בהפנגות שהיו במהפכה הכתומה ברחבי אוקראינה.
יהודה היס
קורות חיים
נולד בלודז' שבפולין בשם יורק קרצ'בסקי. בגיל 10 עלה לישראל עם הוריו בעליית גומולקה והתגורר בתל אביב. את שירותו בצה"ל עשה בהנדסה הקרבית, ובתום שירותו החל ללמוד כלכלה באוניברסיטה, ולאחר מכן למד רפואה באוניברסיטת בולוניה, והתמחה בישראל ומחוצה לה בגינקולוגיה ובהמשך בפתולוגיה, תחום שבו עסק בשנים הבאות. משנות ה-90 למד פתולוגיה משפטית ורפואה משפטית בארצות הברית, שווייץ, איטליה ואנגליה.
צ'פקה
צ'פקה (בפולנית: Czapka) הוא כובע בעל עיצוב ייחודי, המזוהה בעיקר עם הכוחות הצבאיים של פולין ועם יחידות אולאנים ונושאי רומח רכובים החל מתחילת המאה ה-19.
בנדיקטוס הארבעה עשר
שלטונו כאפיפיור
ב-1 בנובמבר 1745 פרסם בנדיקטוס הארבעה עשר את האנציקליקה Vix Pervenit שבה הוקיע את הנוהג של לקיחת ריבית על הלוואות וכינה אותה usuria (ריבית קצוצה). האנציקליקה הייתה מופנית לבישופים של איטליה, ולכן לא נחשבה "אקס קתדרה" (כלומר כמדיניות רשמית של האפיפיור שאינו שוגה לעולם). אבל ב-29 ביולי 1836, בתקופת כהונתו של האפיפיור גרגוריוס השישה עשר, החליט הכס הקדוש החליט ליישם אנציקליקה זו לכל העולם הקתולי.
איווטה רדיצ'ובה
ביוגרפיה
בשנת 1981 היא השלימה תואר דוקטור לפילוסופיה בתחום הסוציולוגיה באוניברסיטת קומניוס בברטיסלאבה. היא עבדה כסוציולוגית באקדמיה הסלובקית למדעים בין השנים 1979–1989 כמתאמת קבוצת מחקר בתחום מדיניות ביחס למשפחות. בשנת 1990 היא חקרה במסגרת פוסט דוקטורט באוניברסיטת אוקספורד. בשנת 1991, עם שובה לסלובקיה, היא יסדה את המרכז לניתוח מדיניות חברתית, אחד הארגונים החברתיים, הלא ממשלתיים, הראשונים בסלובקיה. היא שימשה כמנהלת המכון עד לשנת 2005. בתקופה זו רדיצ'ובה אף הרצתה במסגרת החוגים לסוציולוגיה, מדעי המדינה, ועבודה סוציאלית באוניברסיטת קומניוס. בשנת 2005 מונתה לדרגת פרופסור לסוציולוגיה בפקולטה לפילוסופיה של אוניברסיטת קומניוס, ובכך הייתה לאשה הראשונה שמונתה לפרופסור לסוציולוגיה בסלובקיה.
דרכה כפוליטיקאית
רדיצ'ובה החלה את הקריירה הפוליטית שלה בשנת 1990 כחברה בתנועה "ציבור נגד אלימות" (בסלובקית: Verejnosť proti násiliu) ושימשה כדוברת התנועה עד לשנת 1992. בשנים 2005–2006 היא שימשה כשרת העבודה, רווחה ומשפחה בממשלת המרכז-ימין של ראש הממשלה מיקולש דזורינדה. בבחירות הפרלמנטריות שנערכו בשנת 2006 נבחרה כחברת פרלמנט ברשימתו של דזורינדה, סלובקיה הדמוקרטית והאיחוד הנוצרי - מפלגה דמוקרטית (ר"ת SDKU-DS).
אלסקה (סרט)
העלילה היא על זוג קשיש כשהגבר סובל מדמנציה וחולם על טיול משותף לאלסקה והמשפחה הקרובה נאלצת להתמודד עם המצב המורכב הזה.
יוסט אמאן
יצירתו
עבודה נוספת של האמן Panoplia Omnium Liberalium Mechanicarum et Seden-tariarum Artium Genera Continens כוללת 115 איורים.
טורנגה לילה
עיצוב
מלבד העין, מאפיינים חיצוניים אחרים של לילה כוללים קוקו עגול ואף גדול (ביחס לדמויות קומיקס אחרות). הקוקו נכלל כדי שלילה, כמו שאר הדמויות הראשיות בפיוצ'רמה ובקומיקס של גריינינג משפחת סימפסון, תזוהה גם כצללית. גריינינג החליט לתת לילה אף גדול רק בשביל הכיף, אבל המנפישים התנגדו לרעיון וטענו שהתוצאה אינה טבעית. המנפיש גרג ונזו אמר שבתחילה הם התקשו לצייר ללילה הבעות פנים ומצבי רוח בגלל שיש לה רק עין אחת. הביגוד הרגיל של לילה כולל עליונית לבנה ללא שרוולים עם מחשוף נמוך, חוֹתֶלֶת ומגפיים. למרות שגריינינג תכנן שדמותה של לילה תהיה מושכת וסקסית, בסופו של דבר הוא הורה למנפישים להפחית מהמראה של מאפיינים מסוימים, ואמר ש"למנפישים יש הרגל להגזים עם דמויות נשיות". מה שלילה קוראת "הדבר הזה על היד שלי" מסוגל להרבה דברים ואפילו לבדוק אם הצמחים רעילים או לא.
ליהוק
קייטי סגל מדובבת את לילה. סגל מיד רצתה את הדמות כשהיא נשאלה למבחן-במה לפני גריינינג. היא מהיחידים בקאסט של פיוצ'רמה שמשחקים גם בחי ולא רק באנימציה. בראיון, סגל אמרה: "זה משחק, אבל סוג שונה של משחק. את לא משתמשת בכל הכלי שלך כאן - הגוף שלך - אבל זה מאתגר בדרך הזאת. העבודה באנימציה היא מאוד לא רגילה. אין לך את אותו הניסיון כמו האנשים שאני עובדת איתם".
גוסט ריידר
קרטר סלייד
בזמנים מודרניים, הארכאולוג המילטון סלייד מצא כדי אפר של לינקולן (הפנטום ריידר החמישי) וקרטר סלייד, אשר רוחותיהם השתלטו עליו והפכו אותו לפנטום ריידר החדש, ועזר להציל את גוסט ריידר מידי אבדון. בין אלה שנטלו את זהות הפנטום ריידר נמנים גם ג'יימי ג'ייקובס (שותפו של קרטר שרוח הנקמה השתלטה עליו לאחר מותו של קרטר ב-Western Gunfighters #7, ינואר 1972), לינקולן סלייד (אחיו של קרטר, מרשל פדרלי, שנדחף לכדי שיגעון בידי כוחו של הפנטום ריידר), האקדוחן רנו ג'ונס (שהשתלטה עליו רוח הנקמה לתקופה מוגבלת), ג'יימס טיילור סלייד (נכדו של קרטר סלייד, שגויס בידי ניק פיורי לעזור בפלישת גזע הסקרול בקשת הסיפור "פלישה סודית") וג'יימי סלייד (ביתו של המילטון, שרוח הנקמה של לינקולן השתלטה עליה).
רוח הנקמה המקורי נובל קייל
כאשר מפיסטו הגיע כדי לתבוע את נשמתו של נובל, אחיו של מפיסטו - המלאך אוריאל - הופיע ודרש כי יחוס על נשמתו של נובל. משום שלא הושג כל הסכם, הוחלט כי נשמתו של נובל תיוותר בחלל שבין הממדים עד אשר תזומן חזרה בידי אחד מצאצאיו. כדי לשמור על כך ששתי הממלכות - גן עדן וגיהנום - יעמדו בהסכם, כישוף הגנה הוטל על נשמתו של נובל, וכך נולדה אגדת הגוסט ריידר.
חיים אהרן טורצ'ין
ביוגרפיה
נישא לשרה לאה בתו של הרב ישראל שלום לוריא (רוטמן), ר"מ ומשגיח בישיבת תורת חיים ומו"צ בעדה החרדית. בין גיסיו: הרב אברהם יעקב זלזניק, ראש ישיבת עץ חיים; הרב אברהם יעקב ויינר (מחבר ספרי "שארית יעקב"), הרב יוסף ליס והרב חיים שאול גריינימן. לאחר נישואיו התגורר בשכונת מקור ברוך בירושלים שבה התרכזו תלמידי חכמים רבים באותה תקופה, המשיך ללמוד בכולל האברכים של ישיבת חברון, והיה למקורבו ותלמידו של "הרב מבריסק", הרב יצחק זאב סולובייצ'יק. כתביו של הרב טורצ'ין שימשו להפצת תורתו של הרב מבריסק, בהם חידושים רבים בענייני חנוכה ופורים שמסר בשמו ב"קונטרס בענייני חנוכה ומגילה" שהדפיס בסטנסיל בשנת ה'תש"ל וזכה לתפוצה גדולה בעולם הישיבות.
אנדרטת מיאזיה 27
הקמה
האנדרטה ניצבת בכיכר הנושאת את אותו שם (ሚያዝያ ፳፯ አደባባይ - "מיאזיה 27 אדבבאי"); אולם, באופן לא רשמי היא מכונה "אראת קילו", כלומר "ארבעה קילומטרים", המציינים את המרחק, לכאורה, ממרכז העיר. האזור סביב הכיכר מכונה גם הוא בשם "אראת קילו" והוא משמש כרובע השלטוני של המדינה. בכיכר נפגשים, בין היתר, רחוב המלך ג'ורג' השישי, המוביל צפונה לעבר הרי אנטוטו שבגבולה הצפון-מזרחי של אדיס אבבה, ורחוב ניז'ר, המוביל בשמות שונים דרומה אל כיכר מסקל, והלאה עד לנמל התעופה הבינלאומי אדיס אבבה בולה. ממזרח לכיכר שוכן אחד הקמפוסים של אוניברסיטת אדיס אבבה והמוזיאון להיסטוריה של הטבע. עוד שוכן בכיכר בניין משרד החינוך של אתיופיה.
התרבות האחמרית
התרבות האחמרית היא תרבות פרהיסטורית של ציידים-לקטים, שהתקיימה בתקופה הפלאוליתית העליונה, מ-45,000 שנים לפני זמננו לערך, ועד לכ-25,000 שנים לפני זמננו. אתרי התרבות נפוצים בדרום הלבנט – ישראל, ירדן וסוריה, והיא מתאפיינת בחודי אל-וואד, בלהבים ובלהבונים משובררים ומחודדים וכן במגרדים ובנקרים. ההומינידים המשויכים לתרבות זו הם האדם המודרני (הומו ספיינס). התרבות הוגדרה לראשונה בעקבות החפירות באתר ערק אל-אחמר שבצפון מדבר יהודה, ומכאן שמה.
קמרובו
היסטוריה
ב-1734 נוסד הכפר קמרובו על גדתו השנייה של הנהר טום, ממול לשצ'גלובקה. ב-1859 כבר היו באזור 7 כפרים, הגדולים ביניהם: שצ'גלובקה, קמרובו וייבסייבו.
בידיא
היסטוריה
בשנת 1961, האוכלוסייה של בידיא הייתה 2,212 נפש.
שאנדור שנשטיין
פעילות מפלגתית
שנשטיין הצטרף למפלגה הסוציאל-דמוקרטית ההונגרית. בהנהגתו הוקמה בשנת 1930 קבוצת הרופאים השמאלית של המפלגה שהכריזה על שביתה בת ארבעה ימים בשנת 1932 על מנת לענות על דרישותיהם, אך המפלגה הרחיקה אותו משורותיה עוד במהלך אותה השנה. שנשטיין עסק בפעילות אינטלקטואלית משמעותית. הוא פרסם באופן קבוע בעיתונים הבלתי חוקיים של המפלגה הקומוניסטית שהיו 100%, ביקורת חברתית, מחשבה ((100%,Társadalmi Szemle, Gondolat). הוא ערך את החוברות "מרקסיזם", אך בשנת 1933 הוחרם אחד הגיליונות ושנשטיין נכלא. בשנת 1944 גורש למחנה המוות ברגן-בלזן, שם מצא את מותו.
סרט טבע
ארגון הנשיונל ג'יאוגרפיק - העוסק בחקר הטבע והגאוגרפיה ובחינוך בנושאים אלה - מפיק סרטי וסדרות טבע רבות, שרובם משודרים בערוץ נשיונל ג'יאוגרפיק, ובישראל בערוץ Nat Geo Wild.
ג'ובאני לו סלסו
בטיס
ב-31 באוגוסט 2018 הושאל לו סלסו לריאל בטיס עד לתום העונה. ב-15 בספטמבר ערך את הופעת הבכורה בקבוצה בתיקו 0-0 עם ולנסיה. ב-4 באוקטובר כבש את שערו הראשון בניצחון 0–3 על F91 דודלאנג' בליגה האירופית. בעונת 2018/2019 כבש 16 שערים ב-45 הופעות במדי הקבוצה. ב-16 באפריל 2019 הפעילה בטיס את סעיף היציאה של לו סלסו ורכשה אותו בצורה רשמית.
ויאריאל
ב-31 בינואר 2022 הושאל לו סלסו לויאריאל עד לסוף העונה. הוא כבש שער בכורה במדיה בלה ליגה ב-8 במאי בתיקו 1-1 נגד סביליה.
מאכער
הגדרה
מילולית, "מאכער" הוא כינוי לאדם שמבצע. מקור המילה בגרמנית ופירושה בשפה זו אדם המביא דברים לכלל ביצוע, וכן אדם אשר נמצא בעמדת מנהיגות ומצטיין בעשייה החלטית ומיומנת.
צבי רייזמן
פעילות תורנית
פרסם ספרים תורניים, בהם הסדרה 'רץ כצבי' - העוסקת בבירורי הלכה ופרקי מחשבה. אחד הכרכים (פסח ויום טוב) זיכה אותו בפרס ירושלים לספרות תורנית לשנת ה'תשס"ז. ב-2017 זכה בפרס שר הבריאות למחברים בתחומי ההלכה והרפואה.
במרץ 2020 חלה בקורונה, אושפז במצב קשה, ולאחר מאבק של חודשיים החלים מהמחלה.
מאכער
ביקורת והסדרה חוקית
בארצות הברית מחייב החוק שקיפות אצל השדלנים הפועלים מול חברי הקונגרס והסנאט, והם מחויבים לפרסם את עצמם ולפרט את מי הם מייצגים. בישראל, התקבל בפברואר 2008 תיקון מספר 25 של חוק הכנסת המחייב שדלנים ליצור שקיפות בעבודתם. כך, לוביסט שפועל בכנסת מחויב לקבל היתר לעבודתו, לענוד תג זיהוי ולהירשם בפרוטוקולים של הדיונים בהם הוא נוכח. הפרת ההוראות הללו מובילה לסנקציה – שלילת היתר העבודה או אישור הכניסה לכנסת. עם זאת, השפעת התיקון על התופעה מוגבלת משום שהוא אינו חל על משרדי הממשלה והרשויות המקומיות, כך שהתחום נותר פרוץ וללא פיקוח. ארגון לובי 99 מקדם מאז 2016 הצעת חוק שיסדיר את הנושא.
כבר בשנת 1949 נדרש בג"ץ לדון בנושא, ופסק לטובת העותר בז'רנו, מאכער שפעל במשרד הרישוי וביקש לבטל את האיסור לפעול במשרד שהטיל עליו שר המשטרה. בהתייחס לטענה כי פעילות מסוג זה משחיתה את הפקידות הציבורית, כתב השופט שניאור זלמן חשין: "אם אמנם קיימת שחיתות במנגנון הפקידותי, השכל מחייב כי הטיהור ייעשה במנגנון הזה עצמו, כי עבריינים, בין במנגנון גופא ובין מחוצה לו יועמדו לדין, ולמה יצא הקצף דווקא על שליחי הציבור".
גורמים
נסיבות היווצרות מאכערים מתוארות בפסק דין של בית המשפט העליון מ-1999 העוסק בלשכת מינהל האוכלוסין במזרח ירושלים:
מה זה הדבר הזה
ביקורות
האלבום קיבל ביקורות טובות משלל מבקרי מוזיקה בישראל, אך לא הגיע לחו"ל. האלבום נמכר בארץ במעט עותקים, אך מספר ההורדות שלו באפליקציית "אפל מיוזיק" כבר עברו את ה-10,000. עם זאת, הלהקה החלה להופיע עם שירי האלבום ואפילו קיימו הופעה ארוכה של כשעתיים במועדון בארבי בתל אביב לכבוד האלבום. דודי פטימר מאתר המוזיקה של עיתון מעריב כתב כי "'מה זה הדבר הזה', של להקתו של גל תורן, הוא תקליט רלוונטי שמגיש את המציאות הישראלית היישר לאוזן, במיוחד בתקופת בחירות, בצורה סוערת, פרועה ואוונגרדית". תימורה לסינגר מאתר 'מיסטר G' כתבה כי "מה זה הדבר הזה" הוא תמצית מוזיקלית של הרהורים-ערעורים במצב צבירה שאמור היה כבר לשקף גיל התגברות ולא גיל התבגרות" וגם כי "המרסדסים אינם יהירים. בכנות עולצת הם מצליחים במשימתם, כלומר מתמידים להיות הם - בני עשרים כפול שניים. בראשם גל תורן הסולן והקלידן, שממשיך להפגין נוכחות כריזמטית ופגיעה - מורכבות שמפרנסת אותו כיוצר לצד שאר חברי הלהקה והשותפים לאלבום (אורי גת, אסף גובר, יונתן גלילה, יוגב גלוסמן, יוני כהן ואורן פולק) וכפרפורמר מרהיב ועמוק".
מסעדה
סוגי מסעדות
ניתן לסווג מסעדות בכמה אופנים, להלן כמה דוגמאות:
תקנות
בהתאם למנהגים המקומיים, החוקים והממסד, יש מקומות בהם חלק מהמסעדות מגישות משקאות אלכוהוליים בעוד האחרות לא מורשות להגיש אותם. בארצות מסוימות בעולם נאסר על מסעדות להגיש משקאות אלכוהוליים ללקוחות שלא מזמינים אוכל מתפריט המקום. מכירה כזו של משקאות בלבד מוגדרת מותרת עבור ברים ופאבים, שם אמור להיות פקוח הדוק יותר בעניין. ישנם מקומות שונים בהם נפוצות מסעדות המגישות מזון והאורחים יכולים להביא איתם את המשקאות האלכוהוליים שירצו לשתות. בחלק מהמקומות הרישיון למכירת האלכוהול של מסעדות כולל בירה בלבד, או בירה ויין.
אלימות פוליטית
הגדרת התנהגות כאלימות פוליטית
מספר מחלוקות נוגעות להגדרה של התנהגות כאלימות פוליטית:
אי-אלימות
ערך מורחב: אי-אלימות גישה השואפת לקדם שינוי חברתי תוך התנגדות להפעלת אלימות, בין שמסיבות פילוסופיות-מוסריות ובין שמסיבות אסטרטגיות, נקראת אי-אלימות. טקטיקות של מאבק לא אלים כוללות, בין השאר, חינוך ושכנוע, אי-ציות אזרחי, פעולה ישירה ואי-שיתוף פעולה עם רשויות פוליטיות, כלכליות וחברתיות. כנגד אי-האלימות נטען לעיתים שהיא יעילה פחות מהתנגדות אלימה ומאפשרת למצבים דכאניים להמשך זמן רב יותר, על כל המחירים הכרוכים בכך. מאידך, נטען כי אלימות פוליטית שומטת את הקרקע מתחת לבסיס המוסרי של המאבק. כמו כן נטען כי מאבק בלתי אלים מסייע לחשוף את האלימות השלטונית.
אנה דוברוביצקי
ביוגרפיה
בשנת 2010, בעונה השנייה של "הכל דבש" היא גילמה מנהלת בית בושת. במהלך הסדרה, דמותה ביצעה אקט מיני לרקע תמונת הבאבא סאלי. הסצנה עוררה שערורייה בקרב מאמיניו הרבים. באותה שנה שיחקה דוברוביצקי בסדרת הדרמה היומית בשפה הרוסית "בין השורות" אשר שודרה ב-Yes.
ב-2013 גילמה את אליסה בסדרת הדרמה "בית המשאלות" בערוץ הראשון בבימויו של חיים בוזגלו.
ב-2015 שיחקה בסרט "סוף עידן התמימות".
במרץ 2019 החלה לשחק בסדרה בת אל הבתולה בתפקיד קסניה. בפברואר 2020 החלה לשחק בסדרה לעבור את הלילה בתפקיד מרינה. במרץ 2020 החלה לשחק בסדרה "הדבר הגדול המיוחד" בהפקת כאן 11 בתפקיד רותי.
ב-2020 שיחקה בסדרת הדרמה המשטרתית של כאן 11 "מנאייכ" את טניה לוין - אמו של נער עבריין שהוכה באכזריות על ידי שוטר. באותה שנה שיחקה גם בסרט הקולנוע אחד בלב.
מחנה הריכוז קלוגה
אסירים
במחנה הוחזקו כ-3,000 יהודים, נשים וגברים, שהובאו מהגטאות של וילנה וקובנה שבליטא, מאות אחדות של שבויי מלחמה סובייטים ואזרחי ברית המועצות שהובאו לעבודות כפייה ממחוז פסקוב ומחוז לנינגרד. בין האסירים הלא-יהודים היו גם קטינים.
חיסול המחנה
אנשי זונדרקומנדו אולצו להצית את בולי העץ בניסיון לשרוף את הגופות וכך להשמיד את הראיות של הרצח ההמוני. במחנה נהרגו יותר מ-2,000 אסירים. הגרמנים נאלצו לברוח בחיפזון מפני הצבא הסובייטי המתקרב, ולא הספיקו לשרוף את רוב הגופות. הקצינים הסובייטיים תיעדו את המראות המזוויעים באמצעות המצלמות, ורק לאחר מכן קברו את הגופות בקבר ההמוני.
הנצחת המחנה
בתקופה בה אסטוניה הייתה שייכת לברית המועצות, הוקמה במקום אנדרטה לזכר הנספים, אך לא היה בה אזכור של היהודים. בלוח הזיכרון היה כתוב על האזרחים הסובייטים שנרצחו. עם חידוש העצמאות של אסטוניה בשנת 1991, הוחלף הלוח ולטקסטים בשפות האסטונית והרוסית הוסיפו כיתוב ביידיש. האנדרטה הייתה ממוקמת מעל קבר האחים, הייתה מרוחקת ממקום הרצח ההמוני ולא היו בה סמלים יהודים. לכן, ממשלת אסטוניה החליטה על הקמת אנדרטה חדשה במקום הירצחם של היהודים.
גלאס
גלאס (Glass) הוא שם משפחה שמקורו באנגלית ומשמעותו זכוכית.
הר-טוב
יישוב מחדש
התושבים פונו לתל אביב. חלקם נשארו בעיר, וחלקם נמנו על מייסדי אבן יהודה. לאחר סיום המאורעות הציע המופתי לתושבים לקבל מידיהם את שטחי הר-טוב ובתמורה למסור להם אדמות חלופיות ליד היישוב בית חנן של ימינו. בקרב המתיישבים נתגלו חילוקי דעות ביחס להצעה, הן בשל סמכותו הלא רשמית של המופתי בעניין מחד גיסא והן בשל העובדה שהאזור המוצע היה עשיר במים, מאידך גיסא. המתיישבים החליטו ברוב קולות, לשוב לאדמות הר-טוב. המושבה שוקמה ובשנת 1930 חזרו אליה חלק מהמשפחות. המושבה החלה להתפתח שוב. ב-1935 הוחל בבניית בית חרושת למלט שמשון בסמוך למושבה.
פויאנה בראשוב
פויאנה בראשוב (ברומנית: Poiana Brașov; בהונגרית: Brassópojána; בגרמנית: Schulerau) היא אתר סקי מהחשובים ברומניה. היא מהווה רובע מרוחק של בראשוב, כ־166 קילומטר צפונית לבוקרשט. היא שוכנת לרגלי ההר טימפה ומוקפת ברכס הקרפטים הדרומיים.
אינדונזיה הוט 100
המצעד הראשון פורסם לראשונה ב-25 בספטמבר 2019, כאשר השיר הראשון שכבש את פסגתו היה "Cinta Karena Cinta" של ג'ודיקה.
ממשלת ישראל העשרים ושלוש
הממשלה העשרים ושלוש הוקמה לאחר הבחירות לכנסת ה-12 והושבעה בכנסת ב-22 בדצמבר 1988 (י"ד בטבת ה'תשמ"ט). היא הופלה בכנסת בהצבעת אי אמון ב-15 במרץ 1990 (י"ח באדר ה'תש"ן), בעקבות "התרגיל המסריח", והמשיכה לכהן כממשלת מעבר עד לכינון ממשלה חדשה ב-11 ביוני 1990 (י"ח בסיון ה'תש"ן).
הפלת הממשלה
במהלך שנת 1990, שנה וחצי אחרי הקמת הממשלה, שלח שר האוצר פרס את סגנו יוסי ביילין לשיחות חשאיות עם החרדים במטרה להפיל את הממשלה בהצבעת אי אמון ולהרכיב ממשלת שמאל-חרדים. כמו כן, פרס דאג לניהול שיחות חשאיות עם הערבים ושאר סיעות השמאל שיתמכו בממשלתו. אחרי שהחרדים הסכימו סופית, הגישה סיעת המערך הצבעת אי אמון בממשלה. בעקבות זאת, פיטר יצחק שמיר את שמעון פרס מהממשלה ושאר שרי מפלגת העבודה התפטרו מהממשלה. ב-15 במרץ 1990 נפלה הממשלה בהצבעת אי אמון.
מחלת מונדור
המחלה בבית השחי
מופיעה לאחר ניתוח בבלוטות לימפה בית השחי כמו כריתת הבלוטות או ביופסיה של בלוטת הזקיף במסגרת טיפול בסרטן השד. מופיע "מיתר" לאורך בית השחי. המצב הזה נקרא "תסמונת הקרום האקסילרי" (Axillary web syndrome).
התראה (הלכה)
חריגים
כאמור, התראה נדרשת אך ורק לעונשים שבידי אדם, לאלה שבידי שמיים אין צורך בהתראה. בנוסף ההכרח בהתראה נועד לענישה פלילית בלבד, לעומת זאת חיובים אזרחיים שמושתים על אדם, כגון מזיק או הלוואה, אין כל צורך בהתראה כדי להתחייב.
עדים זוממים, זקן ממרא ובן סורר ומורה אינם צריכים התראה. ההסבר הפשוט לכך הוא שהם לא נענשים על עבירה, אלא על מציאות (שניתן להסבירה בכמה דרכים, הרמב"ם כותב לגבי כך שאין שגגה לעדים זוממים (נראה שיש קשר בין שגגה להתראה) כי אין בהם מעשה. הרמב"ן בפירושו לתורה מציע לכך הסבר (גם לגבי מסית), והוא שהם נהרגים על מנת להזהיר את הציבור.
אברהם גרנות
אברהם גרָנוֹת (גְרָנוֹבְסקי, בכתיב יידיש: גראַנאָווסקי; 19 ביוני 1890 – 5 ביולי 1962) היה פעיל ציוני, כלכלן, משפטן ופוליטיקאי ישראלי יליד בסרביה, יושב ראש הקרן הקיימת לישראל, מחותמי מגילת העצמאות וחבר הכנסת הראשונה והשנייה.
חברת תעופה
תחילת הדרך
מבין החברות הראשונות שנפתחו בהיסטוריה והן עדיין פעילות בימינו, אפשר לציין את חברת KLM מהולנד שנפתחה ב-1919, QANTAS האוסטרלית שנפתחה ב-1921 וחברת קווי התעופה של צ'כיה שנפתחה ב-1923.
חברות תעופה בארץ ישראל
ב-1934, רשם פנחס רוטנברג חברת תעופה שנקראה אז Palestine Airways ושמה העברי היה נתיבי אוויר לישראל בע"מ. חברה זו הפעילה שני מטוסים לטיסות פנים.
נמל מים חמים
נמל מים חמים הוא בהגדרה הצרה נמל ללא קרח, כלומר המים שבו אינם קופאים (מה שיכול לגרום לאי שמישותו בחורף).
ארצ'י בנקר
התפתחות הדמות
יוצר ומפיק הסדרה, נורמן ליר, סבר כי ארצ'י יהיה דמות שהצופים יתעבו ויסתייגו ממנה. כך סבר גם שחקן הקולנוע ההוליוודי הוותיק, מיקי רוני, לו הוצע התפקיד. רוני דחה את ההצעה משום שחשב ש"הכל נשאר במשפחה" תכשל, אך גם כי חשש לדימויו בעיני הציבור. ליר ורוני טעו: ארצ'י הפך לדמות פופולרית בקרב קהל שמרני, שראה בו מודל מוקצן מאוד, אך משעשע, של פטריוט שמרני וגאה, וגם בקרב קהל ליברלי, שנהנה מהסאטירה על דמות השמרן הטיפוסית. מעבר לכך, נבעה החיבה חוצת הגבולות לארצ'י מהחירות הנדירה שהוענקה לדמותו: פועל המספנה הגזעני וצר האופק שנא ובז לכל, וביטא את הבוז שלו בשלל עלבונות גסים, שאף דמות טלוויזיונית אחרת לא הייתה חופשית לבטא.
האהדה לה זכה ארצ'י הובילה לריכוך הדרגתי בעמדותיו. ארצ'י המשיך להעליב ולעקוץ, אך משהו מחריפות שנאתו הלך והתקהה עם הזמן. בעונה התשיעית של הסדרה אימצו ארצ'י ואדית את אחייניתה היהודיה של אדית - אירוע שלא היה עולה על הדעת בעונה הראשונה של הסדרה. בסדרת ההמשך, "המקום של ארצ'י בנקר" (פאב-מסעדה), שותפו של ארצ'י הוא יהודי בשם מארי קליין (השחקן היהודי מרטין בלזם) וארצ'י עצמו מעסיק אומנת שחורה לנכדו.
החבר אני
הפקה
מילות השירים נכתבו על יד פורטיס. שירי האלבום הופקו על ידי כל חברי הלהקה של פורטיס, הכוללת את פורטיס, יובל שפריר, גיל סמטנה ועידו אגמון. לקראת סיום העבודה על האלבום, באמצע הופעה, התמוטט פורטיס, פונה לביה"ח ועבר צינתור לב, עליו אמר ש"טלטל את עולמי קשות ולא הייתי מוכן לו". כעבור חודש חזר לסיים את האלבום. האלבום נוצר בהשראת הממציא הסרבי ניקולא טסלה. עטיפת האלבום עוצבה על ידי האמן פילפלד (ניר פלד) ויצאה בפורמט של ספרון קטן, שגבוה יותר מפורמט רגיל של עטיפת דיסק.
חטיבת החילוץ
חטיבת החילוץ וההדרכה של פיקוד העורף (עד מרץ 2016 פעלה ב"נפת אלון", וכונתה גם "הנפה הסדירה" או "נפה 60") הידועה לשעבר גם בשם פלח"צ (פלוגות חילוץ והצלה), היא חטיבת חילוץ והצלה קרבית סדירה, התופסת בין היתר קווים ביהודה ושומרון ומבצעת בשגרה את כל פעילויות הביטחון השוטף ובמקרי חירום מוקפצת החטיבה לאתרי הרס על מנת לחלץ לכודים מתחת להריסות. החטיבה מורכבת מארבעה גדודים: גדוד שחר (498), גדוד קדם (489), גדוד תבור (894) וגדוד רם (668). בנוסף לגדודים הלוחמים, חטיבת החילוץ מונה את הבא"ח - הממונה על הכשרות הלוחמים, הבא"פ - הממונה על הכשרות הגדודים הסדירים והגדודים במילואים ואת בית ספר לפיקוד ולמקצועות העורף הממונה על הכשרות הפיקוד, הקצונה וההדרכה של פיקוד העורף. גדודי החטיבה מעורבים ומורכבים מחיילות וחיילים. הלוחמים והלוחמות חובשים כומתה כתומה, עונדים סיכה של חיל העורף ונועלים נעלי חי"ר שחורות.
הכשרה
חיילי הגדודים מוכשרים בשיטות חילוץ שונות לצורך איתור וחילוץ לכודים באתרי הרס ומתן עזרה ראשונה ללכודים וכמו כן מוכשרים לאירועי נשק להשמדה המונית (טיהור השטחים מחומרי לחימה כימיים או ביולוגיים).
תעסוקה מבצעית
כיום לוחמי חטיבת החילוץ מבצעים תעסוקה מבצעית בעיקר ביהודה ושומרון ובגזרות הבט"ש. במהלך התעסוקה המבצעית מבצעים לוחמי חטיבת החילוץ סיורים, מארבים, פעילויות יזומות, מעצרים ובקווים מסוימים אף מאבטחים טרמפיאדות. ביוני 2015 גדוד קדם היה לגדוד הראשון מגדודי החטיבה שתפס גזרה מבצעית שקודם לכן נתפסה על ידי כוחות חי"ר בלבד.
בא"ח העורף
בעבר הבסיס שימש כבית הספר לצליחה של חיל ההנדסה ובסמוך לו הוקם מאגר מים ששימש לאימוני צליחה. לאחר מלחמת יום הכיפורים הוקמה במקום אנדרטה לזכר נופלי אגד הצליחה במבצע אבירי לב אשר הועברה לאחרונה לאנדרטת חיל ההנדסה בחולדה. לאחר סגירת האגד שימש המחנה כבסיס טירונות של מערך מגל בו הוכשרו טירונים בגיוס כלל צהלי. מאז שנת 2007 משמש הבא"ח כבסיס ההכשרה והאימונים של חטיבת החילוץ וההדרכה.
תג היחידה
הצהוב מסמל את כשירות החטיבה לטיפול באירוע נשק להשמדה המונית (אטומי, ביולוגי וכימי). הכתום – המזוהה בעולם עם כוחות החילוץ וההצלה – מסמל את מומחיות החטיבה בחילוץ.
פיצוץ מכונית תופת במלון טאבה, מצרים - 2004
ב-7 באוקטובר 2004, מוצאי שמחת תורה, בוצעו מתקפות טרור על ידי שימוש בשלוש מכוניות תופת בשניים ממוקדי התיירות הישראליים המרכזיים בחצי האי סיני על אדמת מצרים. אחד ממוקדי המתקפה היה מלון הילטון טאבה. ההתקפה הראשונה החלה כאשר מכונית תופת חדרה לתוך מלון הילטון טאבה והתפוצצה ליד הלובי של המלון. המלון עצמו נודע כיעד תיירותי מועדף עבור מטיילים ישראלים בחצי האי סיני. בשעת המתקפה הלובי היה גדוש במטיילים, חלק ניכר מהם מישראל. הפיצוץ גרם לעשר מקומותיו של המלון לקרוס ובנוסף גרם ל-34 הרוגים ו-171 פצועים. המשלחת למצרים כללה כ-70 מחלצים.
קנט
קנט (באנגלית: Kent) הוא אחד ממחוזות אנגליה. המחוז, אשר נמצא בדרום-מזרח אנגליה אשר בממלכה המאוחדת, גובל בסאסקס מזרח, סארי ולונדון רבתי. בנוסף, לקנט גבול עם צרפת אשר עובר במחצית מנהרת התעלה.
מיקומה של קנט כחיץ בין הממלכה המאוחדת ליבשת האירופית הוביל להיות המחוז "קו החזית" במספר מערכות, בהן הקרב על בריטניה במלחמת העולם השנייה.
היסטוריה
בזמן מלחמת העולם השנייה חלק ניכר מהקרב על בריטניה התרחש מעל לאדמות המחוז. בין יוני 1944 למרץ 1945 יותר מ-10,000 טילי V-1 נורו לעבר לונדון מבסיסים בצפון צרפת, מתוכם כ-2,500 פגעו בקנט ובלונדון והשאר יורטו בידי מטוסים, אש נ"מ ובלוני הגנה.
מתום המלחמה שונו גבולות המחוז מספר פעמים וב-1965 נוצרו בלונדון רובעי ברומלי ובקסלי מאיחוד תשע ערים אשר היוו בעבר חלק מקנט.
מונדיאל 2030
מונדיאל 2030 הוא טורניר גביע העולם בכדורגל לנבחרות גברים של פיפ"א ה-24. אשר עתיד להתקיים בקיץ 2030, עד כה הוגשו ארבע הצעות רשמיות לאירוח המשחקים. הוגשו הצעה אחת משותפת של אורוגוואי, ארגנטינה, פרגוואי וצ'ילה והצעה משותפת נוספת של רומניה, יוון, בולגריה וסרביה.   הצעה נוספת הוגשה על ידי מרוקו. באוקטובר 2020, גם ספרד ופורטוגל הגישו הצעה לאירוח המונדיאל.
סין
הרפובליקה העממית של סין הציעה אף היא הצעה לארח את המונדיאל ב־2030, אלא שלסין צפויה בעיה שכן קטר מארחת את מונדיאל 2022 ויבשת שמארחת מונדיאל לא יכולה לאחר מכן להתמודד על אירוח 2 המונדיאלים הבאים, כך שייתכן שסין תיסוג מההצעה ותתמודד על אירוח מונדיאל 2034. עד כה השתתפה נבחרת סין פעם אחת בלבד במונדיאל וזה היה במונדיאל 2002 שנערך ביפן ודרום קוריאה.
תמי עזריה
ביוגרפיה
בשנת 1977 חזרה עזריה לישראל והשתתפה במופע "שלושים שנה ושיר". הצטרפה אל תיאטרון "הקיבוץ" ולקראת סוף שנות השמונים משסיימה לימודי משחק ב"סמינר הקיבוצים" הופיעה בהצגות "עלי כינור" ו"חתונת הדמים" בתיאטרון "הבימה".
אזור מחסור
הסבר פיזיקלי
אזור המחסור נוצר במעבר בצומת PN של מוליך למחצה כאשר הצומת נמצא בשיווי משקל תרמודינמי. באזור של מוליך למחצה מסוג N יהיו אלקטרונים נושאי המטען הניידים ובאזור של מוליך למחצה מסוג P יהיו חורים נושאי המטען הניידים. החומר כולו הוא נייטרלי, כלומר באזורים השונים יש נושאי מטען נייחים הפוכים בסימנם לנושאי המטען הניידים. נושאי המטען הניידים יתפשטו בדיפוזיה לעבר האזורים בהם יש ריכוז נמוך של נושאי מטען דומים, כלומר אלקטרונים ינדדו לעבר אזור P וחורים ינדדו לעבר אזור N. כאשר חורים ואלקטרונים נפגשים מתרחשת ריקומבינציה כלומר האלקטרונים מפס ההולכה ירדו ומילאו את החורים בפס הערכיות. באזור החיבור נשארים רק המטענים הנייחים (חיוביים באזור N ושליליים באזור P). תהליך זה ממשיך להתרחש עד אשר נוצר שיווי משקל חדש בו השדה הסטטי שנוצר בשל המטענים הנייחים גדול מספיק כדי לדחות את המטענים הניידים ולמנוע את תהליך הדיפוזיה שלהם לעבר האזור האחר.
אינטגרל על השדה האלקטרוסטטי באזור המחסור שווה להפרש הפוטנציאל הפנימי, או מחסום הפוטנציאל של הצומת.
רותה שץ-מריאש
רותה שץ-מריאש ( בלטבית Ruta Marjaša; 4 בפברואר 1927, ריגה, לטביה - 29 בנובמבר 2016, ריגה, לטביה) - פוליטיקאית יהודיה לטבית, משפטנית יהודיה לטבית, מחברת לטבית. חבר בסאימה החמישית והשישית של לטביה (ממפלגת הדרך הלטבית ) ובמועצה העליונה של לטביה ( מהחזית העממית של לטביה ).
פעילות פוליטית וחברתית
בשנת 1993 הפכה לאחת ממייסדי אגודת הדרך הלטבית ונבחרה לסיימאס ה-5 ברשימתה. הייתה סגנית נשיא הוועדה המשפטית.
ספרים
מחברת הספרים "עובדה, מציאות וחלום", "קליידוסקופ זכרונותיי", מתרגמת לרוסית של שירי הסופרת הלטבית אספאסיה.
הגל החדש של ההבי מטאל הבריטי
התנועה שילבה אלמנטים מהמטאל הבריטי יחד עם אלמנטים מן הפרוג והפאנק הבריטים והייתה פופולרית מאוד בזמנה, גם בשוק האמריקני. הגל החדש של הרוק הכבד הבריטי הקיף מאות להקות שקמו בשנים 1980–1984 (רובן לא שרדו), כשהמפורסמות שבהן הן איירון מיידן, דף לפרד ודאיימונד הד. להקות אלו היו הלהקות שהגדירו את ההבי מטאל הקלאסי, המאופיין ביצירות ארוכות ומורכבות, נגינה כבדה ואגרסיבית אך מלודית, שירה מלודית בקול חזק וגבוה, מיקוד על הרמוניה בין שתי גיטרות, ריפים אגרסיביים וסולואים ארוכים, טכניים ומהירים של גיטרה חשמלית.
לוקאס ג'ייד זומן
קריירה
זומן "התגלה" לראשונה על ידי סוכן כאשר נבחן לליהוק של דיסני לתוכנית Paskal Rudnicke. תפקידו הראשון במשחק היה במחזה אוליבר המוזיקלי. לאחר מכן שיחק ניצב בסדרה Sense8 של נטפליקס. התפקיד הגדול הראשון של זומן היה בסרט רוח זדונית 2, בו שיחק את מילו. לאחר מכן שיחק את ג'יימי פילדס בנשות המאה ה-20. התפקיד הכי משמעותי בקריירה של זומן עד כה היה גילברט בליית' בסדרה "אן עם הצמות" של נטפליקס.
מישהו (אלבום)
עינב דהן, אחותו של רגב, משתתפת בדואט בשיר "מה קרה בארמון"
קוליטיס כיבית
תסמינים קליניים
הסימנים הקליניים העיקרים במחלת קוליטיס כיבית הם:
ככל שהתסמינים חמורים יותר, כך יש קורלציה עם חומרת המחלה, אם כי לרוב שלשול ודימום עדינים יחסית באופן בו המטופל לא פונה בתחילה לקבלת עזרה רפואית.
היריון אצל חולות במחלות מעי דלקתיות
טרם הכניסה להיריון, יש להיות ברמיסיה (הפוגה מן המחלה) לפחות חצי שנה, היות שיש עלייה בשכיחות של הפלות, לידות מת ופגמים התפתחותיים עובריים כאשר יש התפרצות של המחלה במהלך ההיריון. אצל חולות קרוהן עם מחלה פריאנאלית, יש המלצה לניתוח קיסרי כדי להקטין את הסיכוי להתהוות של פיסטולה או אבצס כתוצאה מלידה ווגינלית רגילה.
אברהם גובר
ביוגרפיה
בתקופת לימודי המאסטר הועסק גובר במפעל הטרנזיסטורים של תדיראן, והשתתף בפיתוח המעגלים המשולבים הראשונים בתעשייה הישראלית. במהלך לימודי התואר השלישי שימש גובר יועץ לחברת Heliotech בתחום תאי שמש ולחברת Meret בתחום לייזרים מוליכים למחצה. בשנת 1976 היה גובר חוקר אורח ב-Caltech, ושנה לאחר מכן הצטרף לאוניברסיטת תל אביב כמרצה בכיר, ובשנת 1983 קיבל דרגת פרופסור חבר. הוא כיהן כראש המכון לחקר התקנים אלקטרוניים ע"ש מקס ובטי קרנצברג בשנים 1984–1985, וב-1991 הפך לפרופסור מן המניין.
הרדיו של סבתא
"הרדיו של סבתא" הוא אלבומו השלישי של הזמר רגב דהן.
ראובן קריץ
ביוגרפיה
הפן הנחשב מעניין יותר אצל ראובן קריץ הם הספרים שפרסם בעילום שם ובשמות בדויים. בין הספרים הללו ספרי בלשים, ספרי פעולה, שירים, סיפורים מן התנ"ך ועוד. הידוע בין שמות העט שלו הוא "ריקי קלר".
בינגהמטון
בינגהמטון (באנגלית: Binghamton) היא עיר בניו יורק שבארצות הברית ובירת מחוז ברום. העיר שוכנת באזור הדרומי של המדינה ליד הגבול עם פנסילבניה. בינגהמטון היא המרכז התרבותי של מטרופולין בינגהמטון ובירתה, במטרופולין מתגוררים 251,725 תושבים. אוכלוסיית העיר עצמה על פי מפקד האוכלוסין של ארצות הברית לשנת 2010, היא 47,376. אוניברסיטת בינגהמטון הוקמה בשנת 1946 ומאז משמשת כמרכז החינוך העיקרי באזור.
היסטוריה
כאשר המלחמה הקרה הגיעה לסיומה בשנת 1991 עם קריסת ברית המועצות, תעשיות הנשק שפעלו באזור העיר החלו לקרטע וכתוצאה מכך התרחשו פיטורים נרחבים ומפעלים רבים נסגרו. התופעה בלטה ב-IBM, שסגרה את המחלקה העוסקת במערכות פדרליות ופיטרה את אלפי עובדיה. הכלכלה המקומית נכנסה למיתון כבד ועבודות הייצור צנחו ב-64% מ-1990 עד 2013.
דמוגרפיה
על פי מפקד האוכלוסין של ארצות הברית לשנת 2010, אוכלוסיית בינגהמטון מנתה 47,376 תושבים, 21,150 משקי בית, ו-9,986 משפחות בעיר. צפיפות האוכלוסייה הייתה 1,743.9 נפש לקמ"ר. היו בעיר 23,842 יחידות דיור בצפיפות ממוצעת של 877.6 דירות לקמ"ר. 77.6% מהתושבים הם לבנים, 11.4% שחורים או אפרו-אמריקאים, 0.3% אינדיאנים, 4.2% אסייתים, 2.0% מגזע אחר ו-4.4% משני גזעים או יותר.
ניית'ן ג'וואי
ביוגרפיה
ג'וואי החל את דרכו המקצועית בקבוצת קאיירנס טייפנס האוסטרלית, שקודם לכן, שיחק עימה במחלקות הנוער השונות. בעונת 2007/08, עונתו הראשונה בקבוצת הבוגרים, ג'וואי העמיד ממוצעים של 17.3 נקודות, 9.4 ריבאונדים וחסימה אחת ל-30 דקות משחק כשהוא קולע 57% מזריקותיו לסל, שדירגו במקום השני בטבלת ליגת ה-NBL באחוזים מהשדה. בסיום העונה, ג'וואי דחה הצעות רבות מקבוצות בכירות מאירופה ונרשם לדראפט ה-NBA ב-2008, ונבחר בבחירה מספר 41 בסיבוב השני על ידי האינדיאנה פייסרס. למרות זאת, זכויותיו הועברו ביחד עם ג'רמיין אוניל בעסקה לטורונטו ראפטורס עבור טי ג'יי פורד, מייסאו באסטון, ראשו נסטרוביץ' ובחירה מספר 17 באותו דראפט, שלבסוף נבחר בו, רוי היברט.
קשת השלום
מעבר הגבול
אתר האינטרנט של הפארקים בקולומביה הבריטית מציין כי שטח הצד המנוהל בקנדה של פארק קשת השלום הוא תשעה דונם. אתר האינטרנט של פארקי המדינה האמריקניים מציין כי שטח החלק המנוהל על ידי ארצות הברית בפארק קשת השלום הוא כתשעה דונם.
המגבית היהודית המאוחדת
היסטוריה
גיוס הכספים התבצע (ועודו מתבצע, במסגרת ארגונית שונה) באמצעות מערך יעיל ומרושת היטב של שלוחות המגבית שפעלו בכל הפדרציות היהודיות ברחבי ארצות הברית וקנדה. דרכי גיוס הכספים רבות ומגוונות, כאשר אחת הנפוצות בהן היא ארגון משלחות לישראל של תורמים בכוח ובפועל לחיזוק ההיכרות והקשר בין יהדות ארצות הברית ומדינת ישראל. משלחות אלה מבקרות בפרויקטים הנתמכים על ידי המגבית כגון מרכזי קליטה, עיירות פיתוח, מוסדות חינוך וכדומה, ונפגשות עם מנהיגים ופוליטיקאים. משלחות אלה, מעבר לתרומתן לגיוס כספים, מהוות חלק חשוב בתעשיית התיירות של ישראל.
אוטו פאול הרמן דילס
אוטו פאול הרמן דילס (בגרמנית: Otto Paul Hermann Diels; 23 בינואר 1876 – 7 במרץ 1954) היה כימאי גרמני, חתן פרס נובל לכימיה לשנת 1950 במשותף עם קורט אלדר, על עבודתם לפיתוח תגובת דילס-אלדר, שיטה לסינתזת מולקולות טבעתיות בעזרת מולקולות בעלות שני קשרים כפולים (דיאן).
חייו
דילס נולד בהמבורג שבגרמניה, ועבר עם משפחתו לברלין כשהיה בן שנתיים. הוא החל את לימודיו באוניברסיטת ברלין ב-1895, שם למד כימיה אצל הרמן אמיל פישר, וסיים את לימודיו ב-1899. דילס נישא לפאולה גייר ב-1909, ולזוג נולדו שלושה בנים ושתי בנות. שניים מבניו נהרגו במלחמת העולם השנייה. בין תחביביו של דילס נמנו קריאה, מוזיקה וטיול, ובצעירותו עסק בטיפוס הרים.
סאטי
סאטי (דוונאגרי: सती, מילולית האישה המסורה) הוא מנהג הודי עתיק שכמעט ולא מתקיים כיום בו האלמנה שורפת את עצמה באש מדורת השרפה של בעלה, לאחר שהוא נפטר. מקורו של המנהג בסיפור אודות האלה סאטי, אשר קפצה למדורת הפולחן שערך אביה, דשקה, לכל האלים למעט בעלה, האל שיווה, על מנת לשמור על כבודו של בעלה.
יחס השלטונות לסאטי
ניסיון לא מוצלח זה יחד עם הקמפיין נגד הסאטי שניהל ראג' רמוהון רוי וקמפיין ההתנגדות לסאטי באירופה הובילו לאיסור מוחלט על קיום סאטי. בשנת 1829, בתקופתו של לורד בנטינק כמושל הכללי של הודו, נחקק החוק למיגור סאטי. היה זה החוק הראשון שנחקק על ידי הבריטים בהשפעת קמפיין שניהל אדם מקומי. חוק זה קבע כי סאטי, שריפת אלמנות הינדואיסטים או קבורתן בעודן בחיים הוא מעשה לא חוקי ועל מבצעיו יוטל עונש על ידי בתי המשפט לענייני פלילים.
הסאטי בימינו
על אף הפחתת שכיחותו, המנהג לא נעלם מן העולם.
הצעה
הזמנה
פניה לציבור להציע הצעות היא הזמנה. מדובר בדרך שבה המציע נמנע מלחשוף את עצמו לקיבול ולסגירת עסקה, אלא הוא מעביר את "נטל" ההצעה לצד השני. במקרה כזה, הופך הצד השני למציע, והמזמין נוטל לעצמו את החירות האם לקבל את אחת ההצעות, ואם כן איזו מהן. מכרז הוא הזמנה שכזו.
הצעה פרטית
על הצעה מהותית חלים כללי האישור של עסקאות הדורשות אישור מיוחד (ס' 270-275 לחוק החברות), הצעה רגילה מאושרת על ידי הדירקטוריון.
אביר
האביר הפיאודלי
במאה העשירית החלו נדחקים כללי חלוקת הרכוש העתיקים של הגרמאנים, שכללו חלוקת רכוש האב בין כל בניו, מפני הסדרי פרימוגניטורה. בשיטת הורשה זו, קיבל הבן הבכור את הנחלה (פיאודום) העיקרית, בעוד שהבנים שאחריו לא היו זכאים לירושה כלשהי. מצב זה הביא למעבר של בניהם של וסאלים לשורות הכמורה, או, במיוחד עבור הבנים הצעירים, לחיי לחימה. כך החלו מתגבשים אבירי ימי הביניים כמעמד של בני אריסטוקרטיה נטולי קרקע, שהפכו ללוחמים שכירים. רכושם העיקרי היה הסוס עליו רכבו, שריונם וחרבם, ואלו שאיבדו אותם היו פעמים רבות כמי שנדונו למוות.
חניכת האביר
ספרות ימי הביניים מלמדת על תהליך החניכה הקשה שעברו נערים מבני האצולה בדרכם לאבירות. בגיל 7 הובאו הילדים שנועדו להתחנך לאבירים אל טירתו של אציל, שם התחיל את חינוכו בתור נער לאחת הגבירות, היא לימדה אותו נימוסים, רכיבה, נגינה בכלי, לטינית וצרפתית. בגיל 12 החלו הנערים את האימונים הצבאיים הממושכים. האימונים היומיומיים כללו:
שימוש מודרני
אבירות מוענקת כיום כהכרה בשירותים שסיפק מקבל התואר לקהילה, שירותים שאינם קשורים עוד בהכרח בלחימה. תוארי אבירות עדיין מוענקים בין השאר בממלכה המאוחדת (בריטניה), בהולנד (ridder), בדנמרק, במלזיה ובוותיקן. בחלק מהמדינות האבירים משתייכים למסדרי אבירות.
אל התואר נלווה השם הפרטי, וניתן לצרף גם את שם המשפחה. לפיכך, לאלטון ג'ון אפשר לקרוא "סר אלטון" או "סר אלטון ג'ון", אך לא "סר ג'ון"; בדומה דיים ג'ודי דנץ' או דיים ג'ודי.
ז'וז'ה קרמצי
קריירה
באליפות צרפת שנערכה בשנת 1958 זכתה קרמצי בתואר לאחר שניצחה במשחק הגמר את האלופה היוצאת שירלי בלומר ב-3 מערכות (6–4, 1–6, 6–2). חודש לאחר מכן, היא הגיעה לשלב חצי הגמר באליפות וימבלדון שבו הפסידה לאנג'לה מורטימר מבריטניה ב-2 מערכות (6-0, 6-1). באותה שנה היא ניצחה ב-8 טורנירים בהם השתתפה, מתוך תשעה (הטורניר התשיעי הוא אליפות וימבלדון שבו היא הגדיעה לשלב חצי הגמר בווימבלדון.
פוצ'יוולי
צמיחה בינלאומית
אירועים חשובים התקיימו בערי חוף בכל העולם ובשנים האחרונות מתקיים באופן קבוע סבב אליפות אירופה המאורגן על ידי ליגת הפוצ'יוולי האירופאית.
פוצ'יוולי בישראל
בנוסף העמותה פועלת, יוזמת אירועים וחונכת מתקנים ברחבי הארץ אשר נועדו לשמש למען קידום הענף, בין הפעילויות הבולטות בהן העמותה לקחה חלק:
העמותה לקידום משחק הפוצ'יוולי צורפה כחברה מן המניין לליגת הפוצ'יוולי האירופאית אשר חרתה על דגלה לארגן אירועים בינ"ל אשר מבוססים על דירוגים ארציים ומתן הזדמנויות שווה לכלל השחקנים לקחת חלק באליפויות השונות.
פרנק ודקינד
ביוגרפיה
"תיבת פנדורה" שימש אף כבסיס לסרט אילם הנושא שם זה מאת ג.וו. פאבסט (1929). יצירתו של ודקינד, אשר תדיר מבקרת את ההתנהגות וההליכות בחברה הבורגנית, ובעיקר בכל הנוגע ליחס למין, נחשבת אקספרסיוניסטית.
מטען פורמלי
בכימיה, מטען פורמלי הוא מטען חשמלי חלקי על אטום בתוך מולקולה. המטען מוגדר על פי ההנחה כי אלקטרונים של קשר כימי משותפים באופן שווה בין האטומים, ללא תלות בהבדלי האלקטרושליליות היחסית ביניהם. הגדרה נוספת למטען פורמלי היא, המטען שיישאר על כל אטום לאחר פירוק כל הקשרים שלו בצורה הומוליטית (שוויונית).
חליסה
היסטוריה
בשכונה התחולל אחד הקרבות המכריעים ביותר שניטשו במלחמת העצמאות, ברחוב הראשי, אז רחוב צלאח א-דין והיום רחוב הגיבורים. כוחות ההגנה כבשו באפריל 1948 את בית "איחוד השכונות הערביות", הנקרא גם "בית ועד השכונות הערביות המזרחיות" (ובטעות גם בית הנג'אדה), שחלש על גשר רושמיה בצומת הרחובות הגיבורים וגוש עציון, וזאת בשל חשיבותו כעורק תנועה יחיד מהדר, שבה התרכזו הכוחות העבריים של חיפה, מזרחה אל הגליל והעמקים - כדי למנוע מהערבים לחסום את הגשר.
רוב תושבי חליסה ברחו, כחלק מעזיבת ערביי חיפה את העיר, ואלה שנשארו, והסתתרו בבתים אחרים, הוגדרו כ"נפקדים". בתי השכונה נמסרו לידי האפוטרופוס לנכסי נפקדים וממנו הועברו לרשות הפיתוח. החברה המשכנת "עמידר" שניהלה את הנכסים עבור רשות הפיתוח, שיכנה בהם עולים שהגיעו לארץ מאירופה לאחר השואה, בעיקר עולים דתיים, ויוצאי "בתי עולים" ומעברות, בעיקר מקרב יוצאי עיראק. מאוחר יותר, בנתה עמידר שיכונים שבהם אוכלסו מפוני מעברות ועולים מצפון אפריקה. בשכונה הוקמו בתי ספר: ממלכתי "צפרירים", "בית יעקב", "אמונה", תלמוד תורה וגני ילדים וכן בתי כנסת. כרב השכונה כיהן הרב יעקב בן ציון רוטנר.
נוה פז
נוה פז הוקמה אחרי תל-עמל, ונמצאת בין דרך יד לבנים לבין חוף שמן. מדרום לה נמצאת שכונת נוה יוסף.
רחובה המרכזי הוא רחוב חטיבת כרמלי. אוכלוסייתה צעירה באופן יחסי, ובה ילדים רבים. הבנייה בה נמשכה בשנות ה-90 כדי לאכלס עולים רבים. בנוה פז פעלו עד 2009 שני בתי ספר יסודיים, "גבריאלי" ו"קישון", אך עם הצטמצמות הרשמתם של תלמידים הוחלט על סגירת בית הספר "קישון". בשכונה נמצאים גם סמינר למורים ולגננות ערביים, ומתקן גדול של חברת החשמל.
חליסה הוותיקה
מקץ 60 שנה מאוכלסת חליסה הוותיקה ברובה בבני מיעוטים ערבים, מרביתם הגדולה מוסלמים שמהם חלק גדול עקורי כפרים; ורק תושבים בודדים נמנים עם העולים מברית המועצות לשעבר ותושביה היהודים הוותיקים של השכונה. בית הספר היסודי של השכונה הוא "עבד אל רחמן אל-חאג'" ("הגשר").
אדמירל שר
מלחמת העולם השנייה
באוגוסט 1942 יצאה אדמירל שר למבצע "וונדרלנד" (Wunderland) באוקיינוס הארקטי, שנועד לפגוע בשיירות הסובייטיות וליצור בסיס קבוע לפעילות באזור. האונייה הפגיזה את התחנה המטאורולוגית הסובייטית בקצה הצפוני של נוביה זמליה, ולאחר מכן הטביעה שוברת קרח חמושה. יחד עם זאת, אדמירל שר לא הצליחה להגיע למגע עם שיירה שנעה באזור. האונייה הגרמנית נעה לנמל נובי דיקסון, שם הפגיזה אוניות סובייטיות שעגנו בנמל, והנחיתה חיילים בחוף. ואולם, מגיני הנמל השיבו אש באמצעות תותח הוביצר מיושן, והצליחו לגרום לאדמירל שר נזק מסוים. הגרמנים השיבו את החיילים לאונייה, ונסוגו. הכוח הגרמני שב לבסיסו בנורווגיה, ללא שהצליח לפגוע בשיירות באזור, בשל תנאי מזג האוויר הקשים והראות הלקויה.
מצר ג'ורג'יה
גאוגרפיה
אורכו של המצר הוא 240 ק"מ ורוחבו נע בין 18.5 ק"מ ל-55 ק"מ. בדרומו של המצר שוכנים איי המפרץ ואיי סן חואן, ובצפונו איי התגליות. איונים וארכיפלגים רבים מפוזרים במצר ויוצרים מצרי משנה. עומקו הממוצע של המצר הוא 156 מטרים ועומקו המרבי הוא 460 מטרים מתחת לפני הים. נהר פרייזר הנשפך למצר מהווה 80% מהמים המתוקים הנשפכים אליו. האיים החשובים ביותר במצר הם טקסדה ולסקוודי.
המצר הוא מעבר שיט חשוב בצפון-מערב אמריקה שכן הוא מחבר את נמל ונקובר, המהווה את הנמל העיקרי של קנדה באוקיינוס השקט אל הים הפתוח. על שפת המצר שוכנות עיירות המהוות חלק מוונקובר רבתי, למשל העיירה דלתה.
פיודור שאליאפין
ביוגרפיה
שליאפין החל את הופעותיו במערב בשנת 1901 והופעתו הראשונה הייתה בלה סקאלה, מילאנו, בהפקה של "מפיסטופלס" של אריגו בויטו, בניצוח ארטורו טוסקניני, שהעריך מאוד את יכולתו. הופעתו הראשונה של שליאפין במטרופוליטן אופרה בעונת 1907 לא הייתה מרשימה ביותר, על פי עדויות שונות, אך הוא חזר בשנת 1921 והמשיך להופיע שם במשך שמונה עונות בהצלחה רבה. בשנת 1913 הציג סרגיי דיאגילב את שליאפין בלונדון ובפריז. בשלב זה החל להופיע לבדו ברסיטלים, בהם שר גם שירי עם רוסיים מסורתיים. בין שירי העם שביצע היה שיר ספני הוולגה, שהתפרסם הודות לו ברחבי העולם.
אפונסו טיירה
קריירה
ב-2 בספטמבר 2019 עזב טיירה את בית"ר ירושלים וחתם בקבוצת הרמנשטאדט מליגת העל הרומנית.
ג'נאביב
ג'נאביב הוכר על ידי מדינת ישראל כיישוב ושמו ג'נאביב (שבט), אך עדיין ללא מעמד מוניציפלי.
Talk That Talk
מסחר והופעות במצעדים
מכירות האלבום הסתיימו במרץ 2013, והסתכמו ב-4 מיליון עותקים.
מארק קוקורייה
קריירה
ב-7 ביולי 2017 חתם על הארכת חוזהו בברצלונה עד 2021, ונקבע לו סעיף שחרור בסכום 12 מיליון אירו. בעונת 2017/2018 הוא שיחק באופן קבוע כמגן השמאלי בברצלונה ב' והשתתף ברוב משחקי הקבוצה במהלך העונה. במקביל, זכה להזדמנות ראשונה בקבוצה הבוגרת של המועדון, כשנכנס כמחליף במשחק גביע המלך נגד מורסיה ב-24 באוקטובר במקום לוקא דין. ב-17 במרץ 2018 הבקיע שער ראשון במדי ברצלונה ב', בתיקו 1-1 מול לורקה. במהלך העונה הופיע ב-37 משחקי ליגה במדי ברצלונה ב', אך לא הצליח למנוע את ירידתה של הקבוצה חזרה לליגה השלישית. בסיום העונה זכתה הקבוצה הבוגרת בגביע המלך, ובזכות הופעתו בסיבוב המוקדם, נזקף תואר זה לזכות קוקורייה.
בעונת 2019/2020 הושאל קוקורייה לקבוצת חטאפה. בסוף העונה הוא נרכש על ידי הקבוצה והקשר שלו עם ברצלונה נותק.
יאני לינונן
יאני לינונן (בפינית: Jani Leinonen, נולד ב-22 במרץ 1978) הוא אמן פיני ופעיל פוליטי. יצירות אמנות שיצר בהן הוא מבקר את תרבות הצריכה באמצעות מותגי חברות זכו לפרסום רב.
קורות חייו
בדצמבר 2014 גלריה בטוקיו הסירה יצירות של לינונן בהן השתמש במותגים "הלו קיטי" ו"דורימון" ללא רשות.
בינואר 2019 פרצו מהומות ליד מוזיאון חיפה לאמנות, שם הוצגה יצירתו "מק ישו" בה נראית דמותו של רונלד מקדונלד כישו על צלב. מאות מפגינים נוצרים השליכו אבנים על המוזיאון ודרשו להסיר את הפסל. בהפגנה נפצעו שלושה שוטרים לינונן הצהיר כי הוא תומך בחרם אמנותי על ישראל וביקש בעצמו מהמוזיאון להסיר את היצירה.
גרנד פרי סינגפור
פורמולה 1
מגפת הקורונה הובילה לביטול המרוץ בעונות 2020 ו-2021.
קצבת ילדים (ישראל)
מטרות הקצבה
קצבת ילדים היא חלק אינטגרלי במערכת הביטחון הסוציאלי כמעט בכל מדינות הרווחה. במקומות שונים ובתקופות שונות הוצבו לקצבת הילדים מטרות שונות שאותן ביקשו קובעי המדיניות להשיג:
קצבת ילדי עובדים
בשנת 1965, בעקבות ביקורת שנמתחה על תוכנית הקצבאות, הורחב החוק והוחל על ילדים עד גיל 18. הופעלה תוכנית נוספת, שכונתה "קצבת ילדי עובדים", ובה שולמו קצבאות גם על שלושת הילדים הראשונים במשפחה, בתנאי שההורים הועסקו כשכירים. בשנת 1970 הורחב בשנית החוק גם לילד השלישי, במשפחות שבהן ההורים אינם שכירים. בשנת 1972 שוב הורחב החוק, לכל ילד שלישי, בין שהוריו שכירים ובין שאינם שכירים.